
	[bookmark: nev]JAKÓ FANNI
fannijako@gmail.com
Gazdaság- és pénzügy-matematikai elemzés
Osztatlan, 4. félév
Budapesti Corvinus Egyetem
Közgazdaságtudományi TDK
	VIDA TAMÁS
[bookmark: _GoBack]vidatamas3@gmail.com
Gazdaság- és pénzügy-matematikai elemzés
Osztatlan, 4. félév
Budapesti Corvinus Egyetem
Közgazdaságtudományi TDK


Témavezetők:
	Drabancz Áron István
doktorandusz, BCE KTK

	El-Meouch Nedim Márton
doktorandusz, PTE TTK




Szerzői értékelések vizsgálata a Goodreads felhasználók körében

Dolgozatunkban a Goodreads könyvmegosztó- és értékelő oldalt vizsgáljuk, annak egy 6539 elemet tartalmazó mintáján. Kutatásunk középpontjában a szerzői értékelések és az irodalmi jelentőség kapcsolata áll. Arra a kérdésre keressük a választ, hogy a szerző értékelése csupán a könyveinek szórakoztató értéke alapján alakul ki vagy az irodalmi érték is szerepet játszik abban, valamint felhívjuk a figyelmet ezen hatások könyvpiacra gyakorolt hatásaira.

Véleményünk szerint már a könyvek 1-5 skálán történő értékelése is egy túlzott egyszerűsítése a kérdéskörnek, amely csak tovább erősödik azáltal, hogy a szerzőt külön nem lehet értékelni, az ő átlagos értékelése automatikusan számolódik a könyveire adott értékelésekből. Véleményünk szerint egy könyv esetében meg kell különböztetni a szórakoztató és az irodalmi faktort, melyek közül az első a könyv értékelésében kell megjelenjen, míg a második a szerzőnél. Hipotézisünk szerint a honlapot használó felhasználók számára a szórakoztatási faktor a jelentősebb, melynek egyik oka lehet a korosztályi eloszlás a felhasználók körében, valamint amelynek a következménye, hogy a magasan értékelt és sokszor ajánlott könyvek ezen tulajdonságot reprezentálják.

A kérdéseket a hangulatelemzés, a k-középpontú klaszterezés, főkomponenselemzés, valamint a hálózatelemzés módszertanával vizsgáljuk. Eredményeink alapján a jelentősebb díjak nem növelik szignifikánsan a művek értékelését, sem azok ajánlási gyakoriságait. A legmagasabbra értékelt könyvekben és a díjazott művekben nem tér el jelentősen a leggyakrabban használt szóállomány. A szerzők többsége tizedannyi könyvespolcra helyezett könyvvel rendelkezik, mint a kiemelkedően népszerű versenytársaik. Az ajánlási rendszer nem csupán az átlagos értékelési változók értékei alapján dolgozik, figyelembe veszi az értékelési számokat leíró változókat is. A szerzői értékelés ily módon történő kialakítása fals eredményeket ad, mivel az legnagyobb mértékben egy mű értékelése által adott. Az ajánlási hálózat kis sűrűségű, kisvilág- tulajdonságú, az ajánlási rendszer nem random, amögött valamilyen algoritmus húzódik, mely nem reprezentálja felül a díjazott műveket.

